als_Latn dik_Latn sag_Latn
Ardian Hoxha: Albafone për të gjithë dhe kudo
Drejtori ekzekutiv i kompanisë së telefonisë celuare në Maqedoni, Ardian Hoxha intervistë ekskluzive për agjencinë e lajmeve INA.
Biznesmeni i ri shqiptar nga Shkupi flet për synimet, qëllimet pse i hyri tregut të telefonisë celulare, motoja “Fol Shqip”, dhe sfidat e tjera.
INA: Cili ishte synimi juaj për të hyrë në këtë biznes në Maqedoni, duke ditur që konkurrenca nuk është e vogël ?
Si në çdo biznes po ashtu edhe në këtë biznes, parametrat ekonomik dhe logjika ekonomike janë vendimtare. Për mua me rëndësi parësore nuk ishte analiza e asaj sa është konkurrenca, por si funksionon ajo, si është trajtimi që ju ofrohet konsumatorëve, dhe mënyra si ju ofrohet. Ju e dini se telefoninë mobile, sikurse edhe shërbimet e tjera, nuk e përbëjnë vetëm karakteristikat e tregut, dhe se në një kuadër më të gjerë, shërbimet ofrojnë ose përmbajnë karakteristika socio-kulturore. Në këtë aspekt, ne kemi ardhur në përfundim se kemi një hapësirë të madhe për të operuar, sidomos në mesin e popullsisë shqiptare, e cila përbën një pjesë të rëndësishme të përdoruesve mobil, që deri tani nuk kanë pasur trajtimin proporcional që e meritojnë. Në këtë kontekst dua të theksoj, edhe pse më jam lodhur me shpjegime të tilla, ne nuk shesim romantizëm kombëtar por së bashku me shërbimet e veçanta ne ofrojmë respekt, mirësjellje dhe angazhim të kompanisë. Ne duam që të jemi në mesin e njerëzve dhe me njerëzit së bashku. Kjo është logjika e thjeshtë dhe ambicioze e kompanisë, ashtu siç e paraqesim ne Albafonin.
Në fund të fundit, sfida si një aspekt themelor i secilit fillim, pa marrë parasysh a bëhet fjalë për biznes ose ndonjë aktivitet , është një motiv shtesë. Ju siguroj që Albafone ka sasi të mjaftueshme të " adrenalinës " që të del në sipërfaqe nga sfidat e mëdha.
INA: Operatori Albafone po vazhdon rrugëtimin si kompani konkurruese në tregun e telefonisë celulare në Maqedoni. Si po ecin punët dhe aktivitetet tuaja që janë synim i kompanisë?
Akoma është herët për të dhënë vlerësime të hollësishme, mirëpo jemi të kënaqur që në këtë fazë fillestare i ndjekim dinamikën dhe aktivitetet që paraprakisht i kemi planifikuar. Kuptohet që hasim në vështirësi, nuk ekzistojnë gjendje ideale ose njerëz ideal por e tërë kjo është e qartë dhe e pritur. Siç ceka më herët, sfida është e madhe si çdo sfidë tjetër, problemet dhe vështirësitë janë faktorë të pashmangshëm. Dikush mund të thotë se jemi me pretendime por si do të kishte qenë jeta nëse nuk do të ekzistonin problemet - e mërzitshme. Problemet ekzistojnë që të zgjidhen dhe të mësojmë prej tyre.
Tani në këtë fazë jemi të fokusuar kryesisht në krijimin e infrastrukturës të shëndoshë organizative dhe në përzgjedhje e njerëzve më të mirë për kompaninë. Do të ecim hap pas hapi pa pasur nevojë të shpejtojmë sepse përvoja tregon që rrugët më të shkurtra janë edhe më të shpejta - por kjo të çon deri te gabimet të cilat më pas paguhen shtrenjtë. Siç ceka më parë Albafone ka për qëllim të jetë partner i respektuar dhe përgjegjës ndaj konsumatorëve të saj.
INA: A janë tejkaluar problemet me interkoneksionin me operatorët e tjerë dhe a mund të flasin lirshëm të gjithë ata që kanë ose do të kenë një numër Albafone?
Po, ajo është kohë e kaluar e kryer. Edhe pse duhet të pranoj që ajo fazë u përcoll me shumë spekulime të panevojshme kontraverze dhe të ngjashme. Mirëpo ai proces përfundoi suksesshëm dhe 073 në Albafone është në dispozicion për të gjithë dhe kudo. Po ashtu, dua të theksoj se rrjeti ynë është shumë i mirë dhe mbulon një pjesë të mirë edhe të fshatrave dhe vendeve ku operatorët e tjerë nuk i kanë mbuluar më herët.
INA: Çfarë oferta kemi, çka presim nga Albafone dhe a mendoni se çmimet do të jenë konkuruese dhe tërheqëse?
Produkti i parë i Albafone është shumë konkurrent në treg, me vetëm 250 denarë ju bleni SIM kartelë Albafone e cila ka brenda 250 denarë mbushje, flisni 3 muaj pa asnjë kufizim dhe kusht brenda Albafone dhe fitoni 73 minuta me rrjetet tjera. Përveç kësaj, sapo kemi lëshuar opsionin për transfer të numrit, pra ju mund ta mbani numrin e njëjtë dhe të kaloni në Albafone duke përfituar nga çmimet më të lira në treg si për thirrje, SMS, thirrje rajonale- tashmë e dini se me Shqipërinë dhe Kosovën flisni për vetëm 28 den./min. por edhe për thirrjet ndërkombëtare. Gjithashtu, ofrojmë mbulueshmëri të mirë me 3G internet dhe pako me çmimet më të mira në treg. Po përgatisim befasi të reja që shumë shpejt do të lansohen në treg.
INA: Kur pritet shtrirja në të gjithë pikat e targetuara të shitjes dhe shërbimeve tjera nga kompania juaj ?
Albafone tani më de facto është i pranishëm në shumë vendbanime, kemi rreth 3.000 pika shitjeje. Them de facto sepse strategjia jonë e marketingut nuk mbështetet vetëm në prezencën klasike me dyqan të shitjeve dhe aq. Kemi 2 dyqanet tona në Shkup, hapëm pikë shitjeje apo pult në City Mall Shkup dhe Prince Shkup. Në Tetovë po ashtu sapo hapëm dyqanin me një interes të jashtëzakonshëm, por nuk ndalemi këtu, vijojnë edhe lokacione tjera edhe pse theksoj që nuk është e rëndësishme vetëm forma por mbi të gjitha përmbajtja. Në muajin dhjetor do ta hapim dyqanin në Gostivar dhe njëkohësisht do ta zgjerojmë rrjetin distribues me qëllim që të jemi sa më pranë konsumatorëve.
INA: A mendoni se do të arrini rezultatet apo suksesin e planifikuar, duke pasur parasysh faktin se konkurentët tuaj ju shohin me një sy rezervë dhe shpeshherë edhe nënvlerësim, me pretendimet se nuk mund ta rrezikoni tregun e tyre?
Nuk dyshoj që suksesi do të vjen dhe në radhë të parë do të jetë i efektuar në besimin dhe respektin e konsumatorëve ndaj kompanisë sonë. Ne kuptohet që nuk bëjmë shaka dhe jemi plotësisht të vetëdijshëm për performancën dhe kapacitetin e konkurrentëve tanë të cilët janë të mëdhenj dhe të fuqishëm. Ne e respektojmë atë por nga ana tjetër për Albafone kjo gjendje është motiv që më shumë të ekspozohet para diellit. Në lidhje me atë se a na nënçmon dikush apo jo nuk dua të gjykoj, ajo që mund të them dhe që ndërlidhet me Albafone është fakti se ne askënd nuk e nënçmojmë por edhe nuk lejojmë edhe këdo ta mbivlerësojmë. Qëndrojmë fuqishëm në tokë.
INA: Dhe për në fund cili është mesazhi juaj për gjithë lexuesit, por edhe shqiptarët që tashmë kanë ofertën e tyre “Fol Shqip”?
Shpresoj se shumë shpejtë qytetarët, jo vetëm të Maqedonisë, do të vërtetohen në aftësitë e Albafone për të qenë faktor i rëndësishëm në tregun vendor të telekomunikimit. Siç e dini në jetë është me rëndësi të keni ide sepse të gjitha qëllimet rrjedhin nga idetë dhe jo anasjelltas. Ne kemi idenë të cilën hap pas hapi e shndërrojmë në realitet, ide që do të jetë pozitive si për kompaninë ashtu edhe për shoqërinë më të gjerë. Dëshirojmë të jemi shembull pozitiv për të gjithë në Maqedoni pa marrë parasysh përkatësinë etnike. Ju dëshiroj të gjithë lexuesve tuaj shëndet të mirë dhe do të marrë lirinë t'ju uroj i pari 2014-ën duke qenë më e mirë dhe më e suksesshme se 2013-ta. (INA)
Komente (10 publikuar):
Vetem perpara. Dhe ju lumte qe po i perkrahni te gjitha aktivitetet shqiptare sepse kete minimalisht e kane bere operatoret tjere veq sa per tna i la syte.
Publikoni komentin tuaj
Fushatë kundër faturave të shtrenjta të EVN Maqedoni (FOTO)Në Maqedoni po vazhdon revolta dhe pakënaqësia ndaj korporatës elektroenergjetike EVN Maqedoni, për shkak të çmimeve të larta dhe pamundësisë së qytetarëve për të përballuar ...
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Çfarë duhet të bëjnë shqiptarët në krizën aktuale në Maqedoni (10)
- Ministrat e BDI-së në mbledhjen e përbashkët me Qeverinë serbe (8)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Opozita maqedonase si duket po kalkulon me "bombat" për shqiptarët (6)
- Thaçi: Betohem me vdekje se nuk ka dosje kriminale për PDSH-në (VIDEO) (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn